google/wiki40b huggingface dataset:
Červený obor

Červený obor je veľká hviezda mimo hlavnej postupnosti typu K alebo M, červenej farby. Patrí sem napríklad Aldebaran a Arktúr. Je to jedno zo záverečných štádií vývoja hviezd do 1,4 hmotnosti Slnka.
Predpokladá sa, že červenými obrami sa stanú hviezdy o približne hmotnosti Slnka po vyčerpaní zásob vodíka v jadre. Spaľujú vodík bližšie k okraju hviezdy, čím sa zväčšujú a chladnú. Týmto sa veľmi zvýši jasnosť hviezdy, približne 1 000 až 10 000-krát a tiež znižuje efektívna teplota. Je to preto, lebo zväčšovanie hviezdy narastá rýchlejšie ako zväčšovanie jasnosti a tým hviezda chladne a jej farba sa posúva k červenému okraju spektra. Povrchová teplota červeného obra sa pohybuje len od 2 000 do 4 000°C. Ich polomer je 10 až 100-násobný v porovnaní so Slnkom. Absolútna hviezdna veľkosť červených obrov je väčšia než 0 a môže za ňu veľký rozmer hviezdy.
Hviezdam s hmotnosťou Slnka trvá prechod do štádia obra približne 100 miliónov rokov. Čím je hviezda hmotnejšia, tým je tento proces kratší. Červený obor má malé husté jadro a veľmi riedku rozsiahlu atmosféru. V jadre sa spaľuje nahromandené hélium na uhlík a kyslík, okolo jadra však pokračuje spaľovanie vodíka. Niektoré červené obry sú zahalené do prachového mraku, ktorý ich jasnosť znižuje. Často sú premennými hviezdami, najmä pulzujúcimi. Pulzujú len vrchné vrstvy hviezdy. Oveľa častejšie sú zastúpení v guľových hviezdokopách ako v otvorených hviezdokopách. Po odhodení vonkajších vrstiev prechádzajú červené obry do ďalšieho štádia - planetárnej hmloviny.
The Elder Scrolls IV: Oblivion

Hra

Oblivion je štvrtým RPG dielom série The Elder Scrolls (Staršie zvitky). Hra bola hneď po vydaní veľmi úspešná. V prvých dňoch sa predalo vyše 1,7 milióna kópii. Hra obsahuje RPG prvky.

Herný svet

Hra sa odohráva vo fiktívnej ríši Tamriel nazývanej aj „údolie krásy“. Hráč sa môže pohybovať iba v provincii Cyrodiil, ktorá je srdcom Tamrielu. Nie je závislý od hlavnej úlohovej línie.
V hre sa nachádzajú aj vedľajšie úlohy, ktoré hru obohacujú o nesmierne veľký počet hodín hrania. Vedľajšie úlohy zahŕňajú aj príbeh pre rôzne spolky do ktorých sa hráč počas hry môže pridať napr. spolok mágov, zlodejov alebo bojovníkov. Hra obsahuje aj možnosti výroby a opravovania zbraní a zbroje, miešania elixírov atď.
Herný svet, herné prostredie môže hráč masívne doplniť, rozšíriť a modifikovať pomocou editora o objekty, predmety, dialogy, až po celé príbehové línie, v princípe až na úroveň totálnej konverzie.
Milan Kundera

Životopis

Je synom významného muzikológa Ludvíka Kunderu, bratrancom básnika a prekladateľa Ludvíka Kunderu. V roku 1948 maturoval na brnianskom gymnáziu a zapísal sa na Filozofickú fakultu Karlovej univerzity. Štúdium však skoro prerušil a prešiel na štúdium hudobnej skladby. Absolvoval potom aj Filmovú fakultu AMU a v rokoch 1958 – 1970 tu prednášal svetovú literatúru. V rokoch 1948 – 1950 bol členom KSČ (spoločne s J. Trefulkom vylúčený pre „protistranícku činnosť“). V roku 1956 mu bolo obnovené členstvo; angažoval sa v reformnom hnutí a roku 1970 bol znova vylúčený a stal sa disidentom. V roku 1975 mu bolo ponúknuté miesto hosťujúceho profesora na univerzite vo francúzskom Rennes, ktoré prijal, a hneď nato do Francúzska odišiel. Neskôr prednášal aj na univerzite v Paríži. Z dôvodu emigrácie mu bolo v roku 1979 odobrané česko-slovenské štátne občianstvo. Zostal teda vo Francúzsku, v roku 1981 získal tamojšie občianstvo a v súčasnosti žije v Paríži. Do vlasti sa po roku 1989 vracia len sporadicky a aj vydávanie svojich diel v češtine výrazne obmedzuje (napríklad román Neznesiteľná ľahkosť bytia vyšiel v Česku až v roku 2006).

Aféra udávania

Podľa informácií, ktoré zverejnil týždenník Respekt 13. októbra 2008, poslalo na začiatku 50. rokov 20. storočia na štrnásť rokov do komunistického väzenia Miroslava Dvořáčka udanie mladého Kunderu. Prokurátor pôvodne navrhoval pre Dvořáčka trest smrti. Spisovateľ sa k celej záležitosti vyjadril s prekvapením a udavačstvo poprel. Existuje výpoveď svedka, ktorá za udavača označuje inú osobu, nie Kunderu.

Tvorba

Po básnických začiatkoch písal filozoficky založené poviedky a romány modelujúce ľudské osudy na pozadí krízy dejinného vedomia. Jeho rané diela boli poplatné komunistickej ideológii; neskôr ich zavrhol. Vo vrcholnej exilovej tvorbe zachytil problémy vnútornej a vonkajšej slobody človeka a zodpovednosti.
Corronsac

Poloha

Obec má rozlohu 6,34 km². Najvyšší bod je položený 281 m n. m. a najnižší bod 186 m n. m.

Obyvateľstvo

Počet obyvateľov obce je 688 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Junior Eurovision Song Contest 2009

Umiestnenie

Záujem o poriadanie Junior Eurovision Song Contest 2009 pôvodne prejavili štyri krajiny: Bielorusko, Srbsko, Švédsko a Ukrajina. Švédska TV4 neskôr svoju ponuku stiahla a odstúpila zo súťaže. Po prerokovaní v EBU, usporiadateľské právo hostiť JESC 2009 získala národná televízna spoločnosť Ukrajiny. Ukrajina tiež hostila Eurovision Song Contest 2005, tiež v Kyjeve.

Logo a dizajn

Pre radosť ľudí je téma dizajnu celej súťaže. Logo "Strom života" alebo "Slnečnicu života" vymyslela Maria Primachenko
Používanie jazyka

Používanie jazyka je súbor procesov, v ktorom dominujú procesy produkcie reči (hovorenie, písanie, t. j. vytváranie hovorených a písaných textov v prirodzenom jazyku) a jej recepcie (počúvanie, čítanie, porozumenie počutému alebo čítanému textu).
Podľa Chomskeho je používanie jazyka jazyková performancia.
Saint-Mandé-sur-Brédoire

Poloha

Obec má rozlohu 23,21 km². Najvyšší bod je položený 166 m n. m. a najnižší bod 65 m n. m.

Obyvateľstvo

Počet obyvateľov obce je 314 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sergenaux

Poloha

Obec má rozlohu 3,24 km². Najvyšší bod je položený 221 m n. m. a najnižší bod 197 m n. m.

Obyvateľstvo

Počet obyvateľov obce je 56 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Issamoulenc

Poloha

Issamoulenc má rozlohu 15,66 km². Najvyšší bod je položený 1 240 m n. m. a najnižší bod 394 m n. m.

Obyvateľstvo

Issamoulenc má 107 obyvateľov (2009).
Graf vývoja obyvateľstva:
Zdroje: INSEE
Montot (Côte-d’Or)

Poloha

Obec má rozlohu 7,51 km². Najvyšší bod je položený 204 m n. m. a najnižší bod 183 m n. m.

Obyvateľstvo

Počet obyvateľov obce je 196 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Breidenbach

Poloha

Obec má rozlohu 10,89 km². Najvyšší bod je položený 376 m n. m. a najnižší bod 252 m n. m.

Obyvateľstvo

Počet obyvateľov obce je 354 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Captain Beyond

História

Pôvodný členovia boli spevák Rod Evans, gitarista Larry "Rhino" Reinhardt, basgitarista Lee Dorman a bubeník Bobby Caldwell.
Lamothe (Landes)

Poloha

Obec má rozlohu 12,63 km². Najvyšší bod je položený 74 m n. m. a najnižší bod 27 m n. m.

Obyvateľstvo

Počet obyvateľov obce je 293 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kostol Najsvätejšej Trojice (Prievidza)

Architektúra

Je to jednoloďový pozdĺžny kostol s polygonálnym presbytériom, zaklenutý kupolou, s bočnými kaplnkami na spôsob kostola II Gesú v Ríme. Loď má valenú klenbu s lunetami, ktorá dosadá na silne vystupujúcu rímsu vtiahnutých pilierov. V celom interiéri je štuková rokajová ornamentika. V presbytériu iluzívna nástenná maľba od J. A. Schmidta (1750-1765), v lodi od viedenského maliara J. Š. Bopovského (1783). Hlavná fasáda členená pilastrami je zakončená štítom, do ktorého je vstavaná veža.

Výzdoba

Celý kostol sa nesie v barokovom štýle. Dominantou kostola je hlavný oltár s mramorovou stĺpovou architektúrou a s ústredným obrazom Nanebovzatia Panny Márie, ktorého dej pokračuje v plastickej kompozícii vznášajúcej sa v priestore. Obrazy na všetkých piatich bočných oltároch sú podobného štýlu. Ich autorom je rovnako Š. Bopovský.
Hydrodynamický menič

Hydrodynamický menič krútiaceho momentu, skrátene hydrodynamický menič je typ zdokonalenej hydrodynamickej spojky, ktorá prenáša sily medzi súčiastkami rotujúcimi rozličnými rýchlosťami. Používa sa všade tam, kde je potrebné hydraulicky oddeliť hnací a hnaný hriadeľ a kde je zároveň potrebné násobiť prenášaný krútiaci moment.
Hydraulické oddelenie medzi pohonom (vstup) a náhonom (výstup) zabráni prenosu rázov a tlmí torzné kmity, ktoré sú škodlivé, znižujú životnosť a spoľahlivosť zariadení. Preto boli meniče pôvodne vyvinuté pre veľké lode, kde je nutné prenášať veľké výkony s prevodom do pomala, a zároveň zabrániť namáhaniu sústavy a jej poruchám  pri silnom vlnobití.
Barter

História barterového obchodovania

Priama výmena tovarov a služieb fungovala v spoločnostiach, ktoré nemali menový systém, alebo keď používaná mena prestala odrážať ekonomickú hodnotu tovaru. Barterový spôsob obchodovania bol široko využívaný v koloniálnej ére, napr. multilaterálna výmena bola používaná v storočí v tzv. trojuholníkovom obchode medzi britskými kolóniami v Amerike a Afrikou a Európou pri obchode s otrokmi, cukrom a rumom.
Barterové obchodovanie nie je len historický jav. Je používaný i v súčasnosti medzi obchodnými spoločnosťami či štátmi v prípadoch, keď by výmena za peniaze neprimerane zvyšovala náklady účastníkov obchodu.
Internet otvára barterovému obchodu novú dimenziu a budúcnosť v podobe nových aplikácií elektronického trhu e-change.
Villars-Saint-Georges

Poloha

Obec má rozlohu 5,15 km². Najvyšší bod je položený 310 m n. m. a najnižší bod 220 m n. m.

Obyvateľstvo

Počet obyvateľov obce je 246 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fossieux

Poloha

Obec má rozlohu 5,06 km². Najvyšší bod je položený 258 m n. m. a najnižší bod 189 m n. m.

Obyvateľstvo

Počet obyvateľov obce je 161 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Futbalista roka 2004 (Slovensko)

Futbalista roka 2004 bol 12. ročník ankety Futbalista roka. Vyhlasovanie sa konalo 21. decembra 2004 v bratislavskom hoteli Carlton SAS. Vyhral Marek Mintál s počtom bodov 387. Pred druhým Róbertom Vittekom mal náskok 23 bodov. Tretí skončil Miroslav Karhan.
Azovské more

Azovské more (po rusky Азовское море, po ukrajinsky Азовське море, po krymskotatársky Azaq deñizi) je vnútrozemské more, v podstate záliv Čierneho mora. Zaberá plochu 39 000 km², dosahuje priemernú hĺbku 8 m, maximálnu hĺbku 13,5 m. Teplota vody na hladine v lete je 20-30 °C, v zime klesá pod 0 °C, priemerná slanosť je 9-13 ‰.
Hlboko sa zarezáva do pevniny Európy, na juhozápade obmýva Krymský polostrov, na severozápade Ukrajinu, na východe Rusko (Južný kraj). S Čiernym morom na juhu ho spája Kerčský prieliv. Najvýznamnejšia rieka ústiaca do mora je Don na severovýchode. Západné pobrežie je značne členité, do mora vybiehajú viaceré kosy, ktoré oddeľujú limany.
Na pobreží mora ležia prístavné mestá: Mariupol, Berdjansk, Melitopoľ na Ukrajine, Taganrog, Azov a Jejsk v Rusku.
Villandry

Poloha

Obec má rozlohu 17,8 km². Najvyšší bod je položený 97 m n. m. a najnižší bod 38 m n. m.

Obyvateľstvo

Počet obyvateľov obce je 1 063 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Logická operácia

Logická operácia je akt v dôsledku ktorého sa z už daných myšlienok tvoria myšlienky nové. V tradičnej logike ide napr. o zovšeobecnenie, porovnanie a pod., v matematickej logike ide napr. o konjunkciu, disjunkciu a i…
Longueval

Poloha

Obec má rozlohu 8,53 km². Najvyšší bod je položený 157 m n. m. a najnižší bod 123 m n. m.

Obyvateľstvo

Počet obyvateľov obce je 283 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Thil-sur-Arroux

Poloha

Obec má rozlohu 13,44 km². Najvyšší bod je položený 472 m n. m. a najnižší bod 261 m n. m.

Obyvateľstvo

Počet obyvateľov obce je 149 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ménerville

Poloha

Obec má rozlohu 3,51 km². Najvyšší bod je položený 162 m n. m. a najnižší bod 84 m n. m.

Obyvateľstvo

Počet obyvateľov obce je 205 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Gubernia

Gubernia (rus. Губерния) bola vyššia územno-správna jednotka v Ruskej ríši v období 18. - začiatku 20. storočia, v RSFSR a Sovietskom zväze, ktorá sa utvorila v procese výstavby centralizovaného štátu za vlády Petra I. začiatkom 18. storočia.

Reorganizácia za vlády Kataríny II.

Nasledujúca realizácia systému miestnej vlády na základe programu reformy Petra I., ktorá sa skončila v roku 1780 sa spája s Organizáciou pre vládu v guberniách Ruského impéria. Po Roľníckom povstaní Jemeľjana Pugačova bolo totiž nutné posilniť centrálnu moc. Namiesto 20 gubernií bolo na začiatku vlády Kataríny II. ustanovených 40 s počtom obyvateľov 300 - 400 tisíc. Ku koncu jej vlády bolo gubernií 51, zlikvidovali sa provincie a gubernie sa spolčili do tzv. miestodržiteľstiev, kde 2 - 3 gubernie tvorili jedno miestodržiteľstvo. Tie sa potom delili na okresy s 20 - 30 tisíc obyvateľmi (12 000 - 15 000 obyvateľov na jednu guberniu). Námestníci a gubernátori boli podriadení senátu a prokuratúre, ktorú zastával generálny prokurátor. Na čele okresu stál vedúci okresnej polície, ktorého si šľachtici volili raz za 3 roky na svojom zjazde. Pravou rukou gubernátora bol viecegubernátor.
Organizácia pre vládu v guberniách Ruského impéria utvorila zložitý byrokratický systém administrácie gubernií, v ktorých hlavnú úlohu zohrávala šľachta. Tento systém bol podporovaný organizáciou stavovej šľachtickej samosprávy. Na niektoré z funkcií, ktoré zastávali šľachtici bolo možné opätovne po uplynutí mandátu funkcionára zvoliť ďalšieho šľachtica. Organizácia pre vládu v guberniách tak položila základy celej nasledujúcej organizácie vlády v Ruskom impériu.

20. storočie

Druhá guberniálna reforma trvala do začiatku 20. storočia. V rokoch 1907 - 1910 v Ruskom impériu platili mimoriadne metódy vlády. Zvýšila sa moc policajných orgánov i stavovsko-šľachtických organizácií (Rada spojenej šľachty).
Po februárovej revolúcii v roku 1917 dočasná vláda zachovala celý systém gubernátorských úradov, iba gubernátori v guberniách boli vymenení za gubernátorských komisárov a v okresoch za okresných komisárov. Z nich však bola väčšina šľachtického pôvodu. Zároveň sa formoval systém Sovietov
, ktorý zastával opozíciu vo vzťahu voči moci dočasnej vlády.
Na konci októbrovej revolúcie v roku 1917 bolo zachované prvotné rozdelenie gubernií. Zlikvidoval sa však starý gubernátorský aparát a vytvorili sa novoustanovené orgány sovietskej moci na čele s gubernátorským výkonným výborom, ktorý bol zvolený na gubernátorskom zjazde Sovietov.
Do roku 1917 bolo v Ruskom impériu 78 gubernií, z ktorých sa 25 v rokoch 1917 - 1920 stalo súčasťou Poľska, Fínska a pobaltských krajín Litvy, Lotyšska a Estónska. Gubernátorsko-územné rozdelenie bolo zrušené v rokoch 1924 - 1929 a nahradené novou rajonizáciou územia Sovietskeho zväzu na oblasti, kraje a okruhy.
Kerling-lès-Sierck

Poloha

Obec má rozlohu 17,82 km². Najvyšší bod je položený 311 m n. m. a najnižší bod 175 m n. m.

Obyvateľstvo

Počet obyvateľov obce je 519 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ginásio do Maracanãzinho

Vrcholné športové podujatia

Aréna v rokoch 1954 a 1963 hostila basketbalové majstrovstvá sveta mužov. Počas finálového zápasu na MS 1954 prišlo do hľadiska až 30 000 divákov. V roku 1960 organizovala volejbalové majstrovstvá sveta mužov a žien. Neskôr slúžila pre medzinárodné zápasy národných basketbalových tímov. V roku 1990 bola jednou z troch brazílskych arén, ktoré hostili Majstrovstvá sveta vo volejbale mužov 1990. Pri príležitosti organizovania Panamerických hier 2007 v Rio de Janeiro slúžila ako dejisko volejbalového turnaja. Pred hrami prešla aréna veľkou renováciou s nákladmi vo výške 97 miliónov BRL a jej kapacita sa znížila z pôvodných 13 163 na 12 300 miest. Na Majstrovstvách sveta FIFA vo futsale 2008 bola jednou z dvoch dejísk turnaja. V roku 2013 sa tu organizovali džudistické majstrovstvá sveta a v roku 2016 finálový turnaj svetovej ligy vo volejbale.
Aréna sa v roku 2016 stala jediným dejiskom volejbalového turnaja na Letných olympijských hrách 2016.
Ladislav Krčméry

Životopis

Riaditeľ zlúčených elektrárenských podnikov na Slovensku, Technický riaditeľ elektrárne v Banskej Bystrici (od 1926). Vládny komisár pre Obchodnú a priemyselnú komoru v Banskej Bystrici. Člen elektrotechnického zväzu ČSR, neskôr Slov. Člen správnych rád viacerých podnikov na Slovensku.
Révaiovci

Dejiny rodu

Rod Révaiovcov je známy od 13. storočia. Pôvodne sídlo mali na hrade Réva v Sriemskom komitáte (dnešná Rivica v Srbsku). Za zakladateľa, resp. prvého známeho člena rodu sa považuje istý Jakub, Comes Jacobus Merk seu Jaco Merk de Ryva, ktorý žil v 12. storočí. Lukačka (2010) považuje za prvého člena doloženého člena rodu istého Farkaša (Vlk, Vuk), ktorý žil na začiatku 13. storočia mal dvoch synov Bečeho (Beča, Bečä, Becha, Beche) a Merka (Mirk, Mirko). Maďarskí autori meno Merk prepisujú ako Marek, čo Lukačka považuje za nesprávne. Stredoveké zmienky o Révaiovcoch až do konca 15. storočia sú veľmi sporé. V roku 1495 sa spomína Ladislav v Bodrožskej župe, v dedine Aranyán (pravdepodobne Apatin v dnešnom Srbsku). 
Ladislavov starší syn Štefan bol pred rokom 1519 bánom hradu Ilok a mladší František (I.) sekretárom palatína Štefana Bátoriho. V roku 1521 Ľudovít II. v Budíne pre nich vystavil armáles, v ktorom potvrdil ich rodový erb. Po Moháčskej bitke stratili všetky majetky v Turkami obsadených územiach. Bratia František a Štefan sa postavili v nasledujúcich zápasoch o uhorskú korunu na stranu Ferdinanda I. a proti Jánovi Zápoľskému.
František (I.) získal v roku  1527 polovicu hradu Sklabiňa, druhú časť získal v roku 1540. V roku 1539 získal aj panstvo Blatnica. Tieto majetky sa stali na vyše 400 rokov hlavným rodovým majetkom rodiny. Z dlhodobého hľadiska bol tiež dôležitý zisk titulu dedičného župana turčianskej župy pre seba a svojich potomkov v roku 1532. Svojmu staršiemu bratovi Štefanovi vyčlenil majetky v  Trebostove a okolitých dedinách. Týmto sa rod rozdelil na dve hlavné vetvy trebostovskú a sklabinsko-blatnickú.
Obe vetvy postupne získavali majetky aj v ďalších stoliciach: napríklad v Trenčianskej významné podiely na Beckovskom panstve, v Nitrianskej na Holíčsko-Šaštínskom panstve. 
Synovia Františka I. v roku 1556 získali pre sklabinsko-blatnickú vetvu uhorský barónsky titul. 17. júna 1723 získal Peter Révai (otec Antona Révaia) grófsky titul. Táto línia vymrela Jánom Révaiom v roku 1806. V roku 1804 získal Mikuláš Révai grófsky titul, avšak táto vetva vymrela jeho smrťou v roku 1825. V roku 1916 pri príležitosti korunovácie posledného uhorského kráľa Karola získali grófsky titul Šimon Révay a jeho synovec Ladislav. V trebostovskej vetve barónsky titul získali v roku 1635 od Ferdinanda II. bratia Ladislav, Štefan, Ondrej, Ján a Mikuláš. Grófsky titul získali v roku 1805 bratia František a Alojz. V roku 1825 smrťou grófa Františka vymiera barónska aj grófska línia trebostovskej vetvy.
Erb Révaiovcov tvorí zo zlatej koruny vyrastajúci vlk, ktorý drží pred sebou tri ruže. 
Po druhej svetovej vojne boli majetky Révayovcov na Slovensku skonfiškované. Po roku 1989 prebehlo viacero pokusov o reštitúciu majetkov, o niektorých musel rozhodovať Európsky súd pre ľudské práva v Štrasburgu.
Príslušníci sklabinsko-blatnickej vetvy žijú v Rakúsku a Švédsku.
Saint-Lions

Poloha

Saint-Lions má rozlohu 11,55 km². Najvyšší bod je položený 1 589 m n. m. a najnižší bod 739 m n. m.

Obyvateľstvo

Saint-Lions má 35 obyvateľov (2009).
Graf vývoja obyvateľstva:
Zdroje: INSEE
Ercé

Poloha

Obec má rozlohu 40,75 km². Najvyšší bod je položený 1 905 m n. m. a najnižší bod 574 m n. m.

Obyvateľstvo

Počet obyvateľov obce je 560 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Laura Bassiová

Životopis

Narodila sa v rodine prosperujúceho právnika. Jej učiteľom v detstve bol fyzik Gaetano Tacconi. Jedným z jej hlavných patrónov bol samotný pápež Benedikt XIV.
Jej manželom sa v roku 1738 stal fyzik, filozof a lekár Giovanni Giuseppe Veratti s ktorým úzko spolupracovala, a ktorý bol jej asistentom na univerzite v Bologni. Mali dvanásť detí, avšak len päť týchto detí sa dožilo dospelosti.
Nagios

Opis

Tento projekt mal pôvodne názov Netsaint, v roku 2002 bol ale premenovaný na Nagios. Nagios je monitorovací nástroj, navrhnutý na okamžitú notifikáciu administrátora o problémoch so sieťou. Zväčša sa to deje ešte pred tým, ako to pocítia koncoví používatelia. Je určený na beh v OS Linux a rôznych variantoch OS Unix. Monitorovacia služba spúšťa nespojité kontroly špecifikovaných koncových staníc a služieb, použitím externých modulov, ktoré vracajú výsledky kontrol hlavnému modulu Nagiosu. Keď sú zistené problémy, služba je schopná poslať upozornenie na preddefinované kontakty pomocou rôznych typov komunikácie (email, SMS, alebo tzv. Rýchla pošta – ICQ). Aktuálny stav, historické záznamy a reporty sú prístupné cez webové rozhranie.
Veterné mlyny (Nesebar)

Veterný mlyn na moste spájajúcom starú a novú časť Nesebaru

Budova veterného mlynu sa nachádza na moste, ktorý spája poloostrov na ktorom leží staré mesto Nesebaru s jeho novou časťou.
Veterný mlyn bol postavený v období, keď bolo dnešné Bulharsko okupované Osmanskou ríšou, ale presný čas výstavby nie je známy.
Korpus budovy je postavený v pravideĺnom cylindrickom tvare pričom jeho steny sú postavené z kamenných tehál a do budovy vedú kamenné dvere.  Samotný korpus je obložený drevenou konštrukciou s vysoko kvalitného dreva. Predpokladá se, že korpus budovy je pozostatok chrámu z byzantských čias.
Budova je trojposchodová, pričom na druhé poschodie vedie z prvého masívne schodisko z dubových trámov. Prvé poschodie budovy bolo využívané ako sklad. Druhé poschodie budovy bolo využívané ako obytná časť. V stene je umiestnené ohnisko s komínom, ktorý prechádza celou budovou. Tretie poschodie bol pracovný priestor, kde sa až do dnešných dní zachovali originálne mlynské kamene a skelet mlynského mechanizmu, ktorý je ale poškodený.
Veterný mlyn je obľúbenou a hojne navštevovanou pamiatkou. Okolie je upravené a nachádza sa tam niekoľko lavičiek na oddych.

Veterný mlyn pri bazilike svätej Bohorodičky Eleusy

Tento veterný mlyn sa nachádza na severnom okraji poloostrova na ktorom sa nachádza historická časť Nesebaru, blízko od brehu mora a v bezprostrednej blízkosti ďalšej významnej pamiatky - baziliky svätej Bohorodičky Eleusy zo 6. storočia. Z tohto veterného mlynu sa však zachovalo len torzo budovy.
Pražský zlom

Dôvod ochrany

PP bola vyhlásená pre ochranu jediného odkryvu pražského zlomu, významnej poruchy zemskej kôry. Zachovali sa tu ordovické kremence a bridlice.

Geológia

Z hľadiska geológie predstavuje pražský zlom ZJZ-VSV poruchu dlhú asi 60 km. Na niektorých miestach je zlom vertikálny, ale väčšinou má znaky poklesu (poklesnutá SZ kryha). Niektorí autori však popisujú zložitejší vývoj a lokálnu inverziu.

Flóra

Vo vegetácii hodnotnejší je výskyt druhov klinček kartuziánsky a rozchodník prudký. Je však potrebné brániť zarastaniu skaly vegetáciou.

Fauna

Z hľadiska ochrany živočíchov nie je územie predmetom osobitnej ochrany.
Vazeilles-près-Saugues

Poloha

Obec má rozlohu 6,73 km². Najvyšší bod je položený 1 154 m n. m. a najnižší bod 894 m n. m.

Obyvateľstvo

Počet obyvateľov obce je 42 (2009).
Nasledujúci graf zobrazuje vývoj počtu obyvateľov v obci.
Zdroje: INSEE